1979 йылдың 16 ғинуарында Мөхәммәт Реза Пәхләүи һәм Шаһбану премьер-министр Шапур Бәхтиар талабы буйынса Ирандан ҡаса. Был ваҡиға күтәреүселәр араһында ҡыуаныс тыуҙырҙы. Тәһран халҡы биналарҙан барельефтарҙы, портреттарҙы һәм һуңғы иран династияһының башҡа символдарын алып ташлай.Премьер-министр Бәхтиар САВАК-ты тарата, сәйәси тотҡондарҙы азат итә, шулай уҡ армия властарына демонстранттарға ҡамасауламаҫҡа бойора һәм яҡын арала Иранда ирекле һайлауҙар үткәрергә вәғәҙә бирә. Күпмелер ваҡыттан һуң ул Хөмәйни менән бәйләнешкә сыға һәм яңы конституция төҙөүҙә ярҙам итер өсөн Иранға ҡайтыуын һорай.